陳振東

陳振東博士係香港企業家同政治人物，渝振控股集團主席。

簡歷 
陳振東出身木屋區。因爲家境困難，中學畢業之後就將繼續讀書嘅機會讓畀細佬妹，自己就一邊做嘢一邊進修會計。1986年，佢抵押咗自己間屋，用得返來嘅卅萬緡創立「香港預發投資有限公司」。後來爲咗攞到美國品牌Playboy嘅中國區總代理權，寄咗廿幾次信去Playboy總部，終於取代日本人嘅總代理身份。

陳振東多年來擔任嘅公職不計其數，包括香港工業總會理事會理事、全國政協委員、香港特區政府中央政策組轄下泛珠三角小組成員等等。學歷方面，陳振東先後攞到城大行政人員工商管理碩士同工商管理學博士學位。陳振東不遺餘力推動城大發展，成爲2009年兩位首屆城大傑出校友中嘅一位，後來得到該大學邀請佢做商學院特約教授，又將校內一個演講廳命名爲「陳振東演講廳」。陳振東自2006年起亦擔任香港公開大學李嘉誠專業進修學院榮譽顧問。

個人榮譽 

中國十大創業英才
 湖南省十大人物
 城大傑出校友
 香港公開大學榮譽大學院士
 香港城市大學榮譽院士

攷

類:全國政協香港委員
香港生意人
類:香港城市大學榮譽院士
香港都會大學榮譽大學院士
振東